කොළඹ කොටුවේ මහ බැංකුව අසළ අමුතුම ආකාරයේ ස්මාරකයක් ඇත. එතැනින් යන බොහෝ දෙනා මේ කුමක්දැයි නිකමටවත් බලනවා නම් ඒ කලාතුරකිනි. මේ කුඩා ස්මාරකයේ ඉදිරිපස උඩුකයක රුවක් වෙයි. මෙහි අනෙක් පස යකඩකූරු ගේට්ටුවකි. ඉන් ඇතුළ බැලූවිට ඉතා කුඩා ඉඩක් පෙනෙන්නට ඇත. බැලූ බැල්මට කුටිය රිමාන්ඩ් සිරකරුවකුටවත් ගුළි වී සිටින්නට ප්‍රමාණවත්දැයි සැක සහිතය. එහෙත් මෙය අපේ අවසන් රජතුමා වූ ශ්‍රී වික්‍රම රාජසිංහ රජතුමා රටින් පිටුවහල් කෙරෙන්නට පෙර සිරකොට තැබූ කුටිය අද ද මතකයට ගෙන එන ස්මාරකයකි.  මේ ගෙන්දගම් පොළොවේ සැරිසරන බොහෝ දෙනෙකු මෙවැනි ස්ථානයක් පසු කොට යන විට මේ කුමක්දැයි නොදැකීම ජාතියේ අවාසනාවක් වැනි වේ.
අමුතුම ආකරයේ ස්මාරකයක් ඇත්තෙ කොහෙද?
කොළඹ කොටුවේ මහ බැංකුව අසළ